ביקורת יין: טעימות מהיקב סגן מנואל מבורגון - וואלה! אוכל
טעימת השבוע: ד"ש מבורגון
בטעימה השבועית חמישה יינות של היקב הוותיק סגן מנואל מבורגון עם שניים בסיסיים טובים, אדום מצוין ושני לבנים נהדרים
אבי אפרתי יום רביעי, 17 בינואר 2018, 16:31
כוסות יין (צילום: shutterstock)
כי הגיע הזמן: להרוויח אלפי שקלים בעשר דקות
השבוע בטעימה יינות סגן מנואל (Seguin Manuel) מבורגון. היקב קיים כ-180 שנה וממוקם בעיירת היין המפורסמת בון (Beaune) והדמות הדומיננטית בו היא טיבו מריון (Thibaut Marion). לסגן מנואל כרמים בחלקות הנחשבות מיוחסות במיוחד בבורגון. היקב מייצר יינות רבים מאד. מתוך פורטפוליו היינות הגדול של היקב, מיובאים לארץ יינות רבים יחסית, חלקם מיוחסים מאד.
בטעימה הנוכחית חמישה יינות. שניים בסיסיים טובים (שרדונה ופינו נואר), אדום מצוין מ-Pommard ושני לבנים נהדרים מחלקות מיוחסות במרסו (Mersault) ופוליני מוראשה (Puligny Montrachet). יינות בורגון אינם עניין זול אף פעם אבל יחסית לאיכויות, תמחור היינות הגבוהים בטעימה סביר בהחלט. עם זאת, כרגיל במדור, ציון התמורה לכסף הושמט ביינות היוקרה.
את יינות סגן מנואל ניתן להשיג ב"ספיישל ריזרב" חיפה, "וויין דיפו" רמת החייל, "נובל וויין" נס ציונה, "פורטו וינו" נמל תל אביב, "ליגורי דליקטסן" תל אביב וכן בטלפון: 052-8331519.
1. uin-Manuel, Bourgogne, Chardonay 2015 (יח"צ , יח"צ)1 מתוך 5
2. uin-Manuel, Bourgogne, Pinot Noir 2015 (יח"צ , יח"צ)2 מתוך 5
3. uin-Manuel, Mersault, Les Clous 2014 (יח"צ , יח"צ)3 מתוך 5
4. uin-Manuel, Pommard, Petits Epenots 2014 (יח"צ , יח"צ)4 מתוך 5
5. uin-Manuel, Puligny Montrachet, Les Reuchaux 2014 (יח"צ , יחצ)5 מתוך 5
1. uin-Manuel, Bourgogne, Chardonay 2015
בלי כמה מילים על עפיצות אי אפשר: 100% שרדונה בעיקר מאיזור מרסו (Mersault). עשרה חודשי התיישנות בחביות עץ אלון. צבע זהוב מעט חיוור. באף פרי לבן ופרחים. גוף קל-בינוני. 12.5% כוהל בנפח.
הכי מתאים ל: בשרים לבנים (חזיר, עוף), דגים ופירות ים.
דבר המבקר: פרי מוחשי אך עדין מאד. יין שלא מתהדר בנוצות לא לו אבל מיטיב לספק פרי שמאוזן בחומצה ויש בו צלילות וניקיון רבים. יין ביסטרו ראוי, שילווה, לצד אוכל מן הים גם בשרים שאינם אדומים.
בשבע מילים: לבן של ביסטרו בורגיניוני עם ניקיון רב.
2. uin-Manuel, Bourgogne, Pinot Noir 2015
בלי כמה מילים על עפיצות אי אפשר: 100% פינו נואר מ-Volnay ו-Chorey les Beaune שבקוט דה בון (Cote de Beaune). 10 חודשי התיישנות בחביות עץ אלון. צבע אדום רובי. באף פרי אדום ופרחים. גוף בינוני. 12.5% כוהל בנפח.
כמה? 115 שקלים.
הכי מתאים ל: בשר עגל, טרטר בקר, בשרים לבנים.
דבר המבקר: אמנם פינו נואר בסיסי בלבד אבל כבר כאן ניתן להתחיל לחוש באיכויות הפרי המצוין מהאדמה הטובה בבורגון. יין שיש בו כפריות מחד ואלגנטיות מאידך. חומצה טובה, מקדם ארומטיות משמעותי ואפשר ללגום ממנו ללא הפסקה.
תמורה לכסף: 4/5 (טובה מאד. לא זול עבור יין בסיס, אבל איכויות הגלם חד משמעיות).
בשבע מילים: מטובי האופציות בקבוצת המחיר, להגשה בכוסות במסעדה.
3. uin-Manuel, Mersault, Les Clous 2014
בלי כמה מילים על עפיצות אי אפשר: שרדונה מגבעה מול מרסו (Mersault). 12 חודשי התיישנות בחביות עץ אלון, על השמרים (Sur lie). צבע זהוב מעט חיוור. באף פרי לבן, רמזים עדינים לפרי טרופי ופרחוניות. גוף מלא. 12.5% כוהל בנפח.
כמה? 330 שקלים.
הכי מתאים ל: דגים, פירות ים, צדפות.
דבר המבקר: רעננות, מינראליות גורפת, חומציות נהדרת, מעודנת, מעט דבשי. יין שצריך לנשום לפחות חצי שעה בטרם יילגם וחייבים להיזהר היטב מללגום אותו קר מדי. במהלך ארוחה, אפשר וכדאי להוציא מהשמפיניירה, להחזיר וחוזר חלילה, כדי לשמור על הנקודה הנכונה. קור רב מידי סוגר אותו. בטמפרטורה הנכונה ולאחר זמן הנשימה לו הוא זקוק, מדובר ביין יוצא מהכלל. פוטנציאל התיישנות בן 5-7 שנים לפחות.
בארבע מילים: בורגון לבן שכולו איכויות.
4. uin-Manuel, Pommard, Petits Epenots 2014
בלי כמה מילים על עפיצות אי אפשר: פינו נואר מגבעה בצפון פומאר (Pommard). 14 חודשי התיישנות בחבית עץ אלון (20% מהן חדשות). צבע אדום ארגמני, מעט רובי. באף פרי אדום. גוף בינוני-מלא. 13% כוהל בנפח.
כמה? 335 שקלים.
הכי מתאים ל: סטייקים על בסיס בקר איכותי מיושן היטב, ברוטב ציר בקר ויין אדום. קדירות.
דבר המבקר: פרי נהדר, מאוזן בחומציות מצוינת. ניקיון, אלגנטיות, והעדר עומס, הודות לעבודה נשלטת ומאופקת עם עץ. כיף גדול.
בשלוש מילים: פינו נואר במיטבו.
5. uin-Manuel, Puligny Montrachet, Les Reuchaux 2014
בלי כמה מילים על עפיצות אי אפשר: שרדונה מצפון פוליני (Puligny) קרוב למונראשה (Montrachet). 14 חודשי התיישנות בחביות עץ אלון (20% מהן חדשות). צבע זהוב קש מעט חיוור, באף פרי לבן והדרים מעודנים. פרחוניות. גוף מלא. 13% כוהל בנפח.
כמה? 350 שקלים.
הכי מתאים ל: דגים ופירות ים בארוחות מושקעות, לובסטר, צדפות.
דבר המבקר: המון עומק, המון אופי, מינרליות חדה, יין שכולו דיוק, צחות וביטוי מרשים במיוחד לשרדונה מאחד ממקורותיו הנשגבים: פוליני מונראשה. בעוד שלוש שנים יקבל מימדים נוספים ובעוד חמש יהיה בשיאו אבל מדובר בעונג צרוף במיוחד כבר עתה. נפלא.
בחמש מילים: פוליני מונראשה, בלי לשדוד בנק.